Diari Oficial de la Generalitat Valenciana


Sumari del DOGV 7667, del 27-11-2015 (2015/9640)

RESOLUCIÓ de 19 de novembre de 2015, de la directora general, per la qual es publica l'ampliació de la dotació que ha de finançar les subvencions destinades al foment de l'ocupació dirigida a emprenedors, regulades en l'Ordre 45/2014, de 30 de desembre, de la Conselleria d'Economia, Indústria, Turisme i Ocupació, corresponents a les províncies d'Alacant i Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9640


Data del document
:   19-11-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2015, de la directora general, per la qual es publica l'ampliació de la dotació que ha de finançar les subvencions destinades al foment de l'ocupació dirigida a emprenedors, regulades en l'Ordre 45/2014, de 30 de desembre, de la Conselleria d'Economia, Indústria, Turisme i Ocupació, corresponents a les províncies d'Alacant i Castelló.  
 [2015/9640]  
En el Diari Oficial de la Comunitat Valenciana número 7468, de 18 de febrer de 2015, es va publicar l'Ordre 45/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigit a emprenedors per a l'any 2015, i es va donar publicitat a les línies de subvenció i a l'import global màxim destinat a finançar aquestes subvencions.  
En l'apartat 1 de la disposició addicional primera es va establir que aquestes ajudes es finançaran a càrrec del capítol 4, subprograma 322.51, Foment d'Ocupació, per un import global màxim de 5.000.000 euros, segons el detall de línies i imports que s'especifiquen a continuació:  
B) Les ajudes destinades a la primera contractació per un treballador autònom o per compte propi, establides en el títol III de l'ordre, es finançaran a càrrec del codi línia T0212000, per un import global màxim d'1.000.000 d'euros, fons procedents del Servei Públic d'Ocupació Estatal (SEPE). Aquests fons es distribueixen territorialment de la manera següent:  
- Per a la Direcció Territorial d'Alacant: 390.000 euros.  
- Per a la Direcció Territorial de Castelló: 110.000 euros.  
- Per a la Direcció Territorial de València: 500.000 euros.  
Així mateix, l'apartat 2 de la disposició addicional primera de l'ordre disposa que si en l'exercici 2015 hi ha crèdit disponible que permeta incrementar el finançament de l'ordre, el secretari autonòmic d'Economia i Ocupació, director general del SERVEF, podrà ampliar la dotació inicial mitjançant una resolució que haurà de publicar-se en el Diari Oficial de la Comunitat Valenciana, sense que siga necessari obrir un nou termini de presentació de sol·licituds.  
Vistes i valorades totes les sol·licituds presentades a l'empara d'aquesta convocatòria, es constata, d'una banda, la insuficiència de crèdit per a atendre la totalitat de les presentades en les províncies d'Alacant i Castelló; i d'una altra, l'existència d'un sobrant de la dotació assignada a la província de València.  
A la vista del que s'ha exposat i en virtut de les autoritzacions contingudes en l'apartat 2 de la disposició addicional primera i en la disposició final primera de l'esmentada Ordre 45/2014, de 30 de desembre, resolc:  
  
Únic  
Ampliar en 34.130,30 euros la dotació assignada per a la província d'Alacant i ampliar en 9.626,50 euros la dotació assignada per a la província de Castelló, establides ambdós en l'apartat 1.B de la disposició addicional primera de l'Ordre 45/2014, de 30 de desembre, de la Conselleria d'Economia, Indústria, Turisme i Ocupació, per la qual es regula i convoca la concessió de subvencions de foment de l'ocupació dirigit a emprenedors per a l'any 2015, a càrrec de la línia T0212000 del subprograma pressupostari 322.51, Foment d'Ocupació, del pressupost de despeses del SERVEF per a l'exercici 2015, fons procedents del Servei Públic d'Ocupació Estatal, sense que pertoque establir un nou termini de presentació de sol·licituds.  
Després de l'increment de les assignacions per a les províncies d'Alacant i Castelló, la distribució territorial de fons corresponent a les ajudes destinades a la primera contractació per un treballador autònom o per compte propi establides en el títol III de l'ordre, queda establida de la manera següent:  
- Per a la Direcció Territorial d'Alacant: 424.130,30 euros.  
- Per a la Direcció Territorial de Castelló: 119.626,50 euros.   
- Per a la Direcció Territorial de València: 456.243,20 euros.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la publicació, davant del corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això sense perjuí que puga interposar-se qualsevol altre recurs que s'estime procedent.  
  
València, 19 de novembre de 2015.- La directora general: María José Mira Veintimilla.